Amour (film, 2012)

***Ljubav*** (francuski *Amour*) je drama iz 2012. koju je napisao i režirao Michael Haneke a glavne uloge tumače Jean-Louis Trintignant, Emmanuelle Riva i Isabelle Huppert. Film je nastao u austrijsko-francusko-njemačkoj koprodukciji. Radnja se odvija oko zadnjih mjeseci u životu starijeg bračnog para u 80-ima, umirovljenih glazbenih učitelja, u kojima suprug skrbi oko svoje bolesne žene, čija su noga i ruka ostali paralizirani nakon neuspjele operacije. Priča se temelji na identičnoj situaciji koja se dogodila u Hanekeovoj obitelji.

Film je premijerno prikazan u svibnju 2012. na filmskom festivalu u Cannesu, gdje je osvojio Zlatnu palmu. Bio je i austrijski službeni kandidat za Oscara, te je prošao u užem krugu u siječnju 2013. Nominiran je i za europsku filmsku nagradu, te je pobjedio u četiri kategorije, uključujući i najboljeg redatelja i film. Nominiran je i u četiri kategorije za nagradu BAFTA, uključujući najboljeg redatelja i glavnu glumicu. Za Oscara je nominiran u pet kategorija, među njima za najbolji film, glavnu glumicu (Emmanuelle Riva) i redatelja. Sa 85 godina, Emanuelle Riva je najstarija glumica koja je u povijesti nominirana u kategoriji najbolje glavne glumice.

## Radnja

Pariz. Vatrogasci provaljuju u stan nakon pritužbi o smradu te nalaze leš stare žene na krevetu. Sljedeće scene prikazuju koncertnu predstavu koju posjećuje ostarjeli bračni par u 80-ima, Georges i Anne. Oni su umirovljeni glazbeni profesori koji sami žive u jednom stanu. Jednog doručka, Anne pada u katatoničko stanje i ne odgovara na njegova pitanja. Upravo kada on odluči otići po pomoć, ona se opet vrati u normalu i ponaša kao da se ništa nije dogodilo. Doktor otkriva da ima blokiranu arteriju i da bi mogla dobiti moždani udar, pa otiđe na operaciju. No operativni zahvat pođe po zlu i Annina desna noga i ruka su ostali djelomično paralizirani. Georgesu ne preostaje ništa drugo nego progutati tu gorku situaciju i njegovati ju.

Njihova kćer Eva ih obilazi i izražava zabrinutost, no ni sama ne zna kako bi im pomogla. Georges ju ne želi opterećivati jer želi da živi svoj život. On kuha i pomaže Anne ići na zahod, dok se ona kreće pomoću kolica. Anne i dalje ima svoju oštroumnost i svjesna je događaja oko sebe. Međutim, s vremenom se njeno stanje pogoršava. Georges unajmi njegovateljicu, ali ju otpusti kada sazna da se nemarno ponaša prema Anne. S vremenom, Anne više ne može smisleno govoriti niti pokazuje znakove da je svjesna ljudi oko sebe. Odbija jesti i piti te samo prikazuje da ju sve stalno boli. Jednog jutra, Georges ne može više podnijeti njenu bol te ju uguši jastukom. Primjeti goluba koji je zalutao u njihovu sobu te ga uhvati. Napiše oproštajno pismo. U halucinaciji, ugleda opet Anne koja ga pozove da izađu van.

## Glavne uloge
* Jean-Louis Trintignant - Georges
* Emmanuelle Riva - Anne
* Isabelle Huppert - Eva
* Alexandre Tharaud - Alexandre
* William Shimell - Geoff
* Ramón Agirre - Conciergein suprug
* Rita Blanco - Concierge

## Nagrade
 

## Produkcija
Film je produciran za 7,29 milijuna € uz pomoć francuskog Les Films du Losange, njemačkog X-Filme Creative Pool i austrijskog Wega Film. Snimanje je trajalo od 7. veljače do 1. travnja 2011.

Nakon 14 godina, glumac Jean-Louis Trintignant se vratio na velike ekrane za Hanekea. Haneke je napisao scenarij specifično s njim na umu. Trintignant je rekao da bira filmova na temelju redatelja, a za Hanekea je rekao da "posjeduje potpuno majstorstvo kinematografijske discipline, od tehničkog aspekta kao što je zvuk i fotografija do načina na koji se odnosi sa glumcima."

## Kritike
Film je pobrao pohvale kritičara. Kritičarski website Rotten Tomatoes je skupio 93% pozitivnih kritika na temelju 88 recenzija. Metacritic je također sakupio 93% pozitivnih kritika na temelju 24 recenzije.

Kolumnist časopisa Guardian, Peter Bradshaw, je napisao da je "ovo filmotvorstvo najviše inteligencije i uvida". Jamie Graham je filmu dao pet od pet zvijezdica i zapisao: "daleko od toga da bude hladna, znanstvena studija filmaša kojemu se često spočitava da stavlja staklenu barijeru između svojih djela i gledatelja, ovaj osjećajan film na kraju ispadne dirljiv i human." Dave Calhoun je također dao 5 od 5 zvijezdice, zaključivši: "*Ljubav* na razarajuće originalan i otvoren način istražuje učinke ljubavi na smrt, i obrnuto". A. O. Scott je za *[[New York Times]]* film proglasio svojim najdražim godine, te izjavio da već sad ima dojam da je ostavio "trajan učinak." Manohla Dargis je hvalio film kao "remek-djelo o životu, smrti i svemu između." Joe Morgenstern ga je također proglasio remek-djelom.

Roger Ebert je također filmu dao četiri od četiri zvijezdice, te šaljivo citirao Bette Davis: "Starost nije za slabčine. A nije ni ovaj film." Arsen Oremović je dao 4,5 od 5 zvijezdica: "Film Michaela Hanekea u velikoj je mjeri uljez u kategoriji nominiranih filmova..."Ljubav" je savršen film i za filmske snobove (naglašavam i za njih, ne samo za njih). Pravi art-film, s važnom društvenom temom o dvoje starih ljudi koji koji idu u smrt jedno za drugim." S druge strane, Jeff Beck je filmu dao samo 2,5 od četiri zvijezdice: "Što je točno Haneke htio reći? Da ljudi postaju stari? I slabi? To nisu osobito nova saznanja...Postoji tako nešto kao film koji je previše izravan, a upravo to se dogodilo *Ljubavi*. Ako ništa, poželjeti ćete da je barem imao malo više sadržaja."

## Izvori

## Vanjske veze
* 
* 
* 
*